  Туспуктэм: Удмуртиысь дышетонъя но тодосъя министерстволэн пресс-службаез Майя Бывальцева 7-тӥ тулыспалэ Ижкарысь 8 номеро школаын классэн кивалтӥсьёслэн «Первый КЛАССНЫЙ. Гражданин. Патриот. Личность» форумзы ортчиз. Со улсын Дышетӥсьлэсь но визьнод сётӥсьлэсь арзэ сӥё-дано усьтӥзы, ивортӥз Удмуртиысь дышетонъя но тодосъя министерстволэн пресс-службаез. Форуме элькунысь школаосысь 500-лэсь трос классэн кивалтӥсьёс люкаськизы. Ужрадын экспертъёсын лэчыт ужпумъёсъя вераськонъёс мынӥзы – визьнодан, патриот-гражданин, дышетон но мукет. Со сяна, кӧня ке мастер-классъёс ортчизы, отын дышетонэз радъян но визьнодан амалъёс сярысь кенешизы. « Визьнодан но дышетон – со одӥг сӧзнэт. Классэн кивалтӥсь – со адями, кин ваньзэ лэсьтыны кулэ но быгатэ. <…> Форум улсын кутэмын луозы сыӵе решениос, куд ъёссэ классэн кивалтӥсьёс 25 мастер-классъёсысь басьтозы но шоклаосазы нуозы » Наталья Гвоздкова, Ижкарысь дышетонъя управленилэн кивалтӥсез Классэн кивалтӥсьёслэн форумзы Ижкарын нырысьсэ ортчиз. Со дышетӥсьёслэсь визьнодан но дышетсиксьёсты соуиализировать карон ласянь быгатонлыкъёссэс но тодон-валанъёссэс будэтон вылысь радъямын. Та форум Дышетӥсьлэн но визьнод сётӥсьлэн арез улсын нырысетӥез бадӟым ужрад луиз. Тодэ вайытом, Удиуртиын «Земский учитель» программая куриськонъёсты кутон мынэ. Тегъёс: Дышетон дышетӥсьёс Удмуртия форум  